Folketing
2010-02-25

Nu er det jo ikke, fordi det har skortet på forslag fra vores side om, hvordan vi mener det bør løses. Men jeg kan betro Dansk Folkepartis ordfører, at når der kommer et andet flertal, vil det her naturligvis blive gennemført som en af den nye regerings første handlinger; det er jeg slet ikke i tvivl om. Det er sådan, hvad jeg også har nævnt tidligere, at der ud af de 6.000 er 1.000-2.000, som havner på 0,0 kr., fordi de havner i det sorte hul, hvor de ikke engang har ret til kontanthjælp, når de mister deres sygedagpenge – og det er så på grund af ægtefælleindtægt og det, at man bor i ejerbolig. Synes Dansk Folkeparti, at det er at være de svages beskyttere, at man i Danmark efterlader 1.000-2.000 mennesker om året uden sygedagpenge og uden kontanthjælp, altså med 0,0 kr.?